Ajil

Ajil (Jawi: اجيل) merupakan sebuah bandar yang terletak di daerah Hulu Terengganu, Terengganu, Malaysia. Dicapai pada 20-10-2021 Disini terdapat sebuah kawasan perindustrian dan depot tahanan imigresen yang menempatkan pendatang tanpa izin di sekitar Pantai Timur. Dicapai pada 20-10-2021 Pada 1997, Pekan Ajil telah dibangunkan serentak dengan bandar Kuala Berang melalui program Pembangunan Daerah Hulu Terengganu. Dicapai pada 20-10-2021

 Geografi 
Kawasan petempatan ini terletak kira-kira 45 kilometer dari bandar Kuala Terengganu. Dicapai pada 20-10-2021

 Populasi 
Penduduk Ajil mengikut pecahan etnik bancian tahun 2010.
 Etnik Populasi Melayu  2,122 	 	 	 	 Cina  37 India  10  Bukan Warganegara  743    Jumlah   2,931

 Ekonomi 
 Bandar Baharu Ajil 
Bandar Baharu Ajil yang sedang dalam pembinaan dijangka mampu menghidupkan semula aktiviti ekonomi di bandar ini yang agak suram terutamanya di pekan lama yang terletak di persimpangan Lebuhraya Jerangau-Jabor yang kini kurang digunakan oleh pengguna jalanraya sejak Lebuhraya Pantai Timur (LPT) Fasa 2 siap dibina. Dicapai pada 20-10-2021. Bandar Baharu Ajil yang menelan belanja RM4 juta akan menjadi pusat sehenti yang menempatkan 70 lot kedai dua tingkat, medan selera, stesen bas dan teksi dijangka siap awal 2014. Bandar Baharu Ajil itu kelak dijangka mampu menarik pelabur ke bandar ini yang mempunyai akses jalanraya yang baik menghubungkan bandar-bandar besar yang lain terutamanya Lebuhraya Pantai Timur yang boleh dihubungkan terus dari Ajil ke Kuala Lumpur. Penempatan Projek Perumahan Rakyat Termiskin (PPRT) di Bukit Ara adalah penempatan tersusun yang mampu menampung 100 keluarga yang juga terletak di bandar Ajil.

 Tarikan pelancong 
Taman Burung Kuang Ajil
Taman Burung Kuang Ajil salah satu destinasi pelancongan yang harus dilawati apabila berkunjung ke Ajil. Taman Burung yang berkeluasan 1.7 ekar ini menempatkan pelbagai spesies burung terutama dari spesies Burung Kuang. Burung Kuang adalah spesies burung yang mempunyai bulu yang cantik berbintik-bintik coklat dan berjambul. Terdapat lebih 30 spesies Burung Kuang dari pelbagai negara di bela dan dibiakkan di sini. Burung Kuang Jantan biasanya mempunyai ekor yang panjang dan cantik berbanding dengan Burung Kuang Betina. Burung jantan biasanya akan mengembangkan ekornya bagi menarik perhatian burung betina untuk mengawan. Habitat Burung Kuang biasanya adalah di kawasan hutan dipterokap hingga ketinggian 900meter dan memakan pucuk tumbuhan, biji-bijihan, buah-buahan yang gugur seperti buah ara. Pembiakannya pula biasanya adalah dalam bulan Mac hingga Ogos dan burung betina biasanya bertelur dicelah-celah banir pokok dan membuat sarang. Burung Kuang betina biasanya akan bertelur sehingga 2 biji dan mengeram telurnya sehingga menetas.

Taman Burung Kuang Ajil juga memelihara dan membiakkan spesies Burung Merak Hijau (hookbilled bulbul) yang telah di ancam kepupusan di Malaysia sejak 1960an. Kerajaan Negeri melalui Taman Kuang Ajil Enterprise berkerjasama untuk membiakkan Burung Merak Hijau ini dan akan dilepaskan di kawasan Taman Burung Sungai Ketiar Tasik Kenyir sebagai menambah habitat spesies ini secara semulajadi. Spesies yang dibiakkan di Taman Burung Ajil ini adalah jenis burung merak hijau Jawa yang mana bakanya diperolehi dari Jerman dengan kebenaran PERHILITAN. 

 Poskod 
Ajil direka cipta dengan poskod tersendiri iaitu, 21800.

Kemudahan asas 
Pendidikan 
Dua sekolah kerajaan di Ajil adalah:
 Sekolah Kebangsaan Ajil
 Sekolah Menengah Kebangsaan Ajil

Sekolah yang lain terdapat di Ajil adalah seperti berikut:
 Sekolah Rendah Islam Darul Iman
 Kolej Komuniti Ajil

 Tempat beribadat 
 Masjid Pekan Ajil. Dicapai pada 20-10-2021
 Masjid Tok Randok

 Politik 
Kawasan Ajil kini sedang diwakili di Dewan Undangan Negeri Terengganu.

 Rujukan 


Kategori:Tempat di Ajil
Kategori:Bandar di Terengganu